《九日閒居读陶诗有怀》
宋代·吴泳

天盖不住旋，日车不停驰。
西风下木叶，那复有静时。
造物尚尔劳，人生能无为。
我於大化中，纵浪何所羁。
倦则熟午睡，饥则爱晨炊。
既无大患及，亦无好爵縻。
但得长如此，乐焉复何疑。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。